Hi. Ons het n Jurgens Exclusive. Als werk goed tot so week terug. Ek het mikrogolf aangesit en hy het gewerk. Toe ek gaan kyk toe werk hy nie meer nie. Al die plugs in die karavaan werk nie. Weet iemand dalk wat fout kan wees. Ons kry nie n DB board die karavaan nie. Dalk kyk ons op die verkeerde plekke. En die invertor het ook nie getrip nie.
Die DB-bord is onder die bank teen die badkamermuur, agter die brandblusser. Dit gebeur dat die krag uitskop as die mikrogolf saam met ander items aangeskakel word, veral as die geyser ook werk. Ek verstaan nie jou opmerking oor die "inverter het ook nie getrip nie". Verduidelik 'n bietjie meer wat jy hiermee bedoel. Sover my kennis strek het geen Exclusive 'n inverter in nie.
Gerda, ek aanvaar jy weet min of niks van elektrisiteit nie en dit is nie duidelik of jy getoets het of die karavaan se krag nog aan is nie. Toets met 'n ander apparaat. As dit af is, is dit baie maklik.
Iemand wat 'n soortgelyke karavaan het, sal jou kan sê waar die hoofskakelaar sit. As die fout daar is, sal een van die reeksskakelaars se knop anders as die res lê en dis die een wat uitgeklink het. Druk hom verder af en dan terug na sy regte posisie.
Indien dit nie die probleem is nie, dan is die probleem by die mikrogolfoond. Dit sal waarskynlik die sekering wees. Om dit by te kom, moet die buitenste plaat omhulsel afgeskroef word. Dis heel maklik en die sekering sal duidelik sigbaar wees- 'n 5 mm dik buisie, waarskynlik met keramiek tussen die twee blink metaaldoppies, ongeveer 3 cm lank. Kry 'n soortgelyke een by 'n elektriese winkel. Die ampere op die buisie sal aangedui word bv A15 en dis belangrik dat die nuwe dieselfde ampere het. Moet verkieslik nie die soort gebruik wat helder glas tussen die doppies het nie want hulle brand maklik as jy 'n effense "spike" (verhoogte spanning) kry. Die keramiek tipe is wat hulle 'n "slow burn fuse" noem. Hou gerus 'n paar spaar want dit is moontlik dat dit weer kan blaas. Dis nie 'n fout nie- dit gebeur soms en dit beskerm die duurder komponente.
As dit nie die sekering is nie moet jy die mikrogolf na 'n herstelwinkel neem want dan is daar niks wat jy sekf kan doen nie.
Dis 'n moeilike een wat 'n mens net sal kan oplos as jy self dinge kan ondersoek. Jammer, ek dink nie 'n mens gaan dit op die forum oplos nie. Kry eerder 'n deskundige as julle nie kans sien om self te begin oopmaak nie. Kersfees kom nader en mense laat herstelwerk doen vir die komende vakansie, so dit kan nogal 'n problem wees. Sterkte!
Dit gebeur dat n skakelaar afsit maar die skakelaar slaan nie af nie. Indien julle dit nog nie gedoen het nie skakel al die skakelaars op db bord af en dan weer aan. Hopelik is dit die probleem.
Hi Tonki. Dankie vir jou terugvoering. Daar is n Board met die naam Apollo 10 op. My man se dis n inverter. Ons kry nie n DB Board nie. Ons het al al die goed af en weer aangesit op die Apollo en dit werk nog nie. Die ligte werk wel. Maar nie die plugs nie.
Die 220V kragproppe kry alleenlik krag via die DB-bord (agter die brandblusser teen die badkamermuur) en die DB-bord kry weer sy krag van 'n buite kragpunt by die woonwapark of vanaf julle huis.
Die standaard battery in 'n woonwa word gelaai deur spesiale DB-bord (myne is 'n Appolo-tipe) wat sy krag van buite af kry.
Jy praat van 'n inverter. Dit moet dus 'n "after market" toevoeging wees wat veronderstel is om 'n yskas van 220V te voorsien nadat dit 12V battery-krag na 220V omgeskakel het wanneer 220V buite krag nie beskikbaar is nie. Dit sal heelwaarskynlik nie 'n mikrogolfoond van voldoende krag kan voorsien nie. As so 'n inverter geïnstalleer is om krag na al die 220V kragproppe in die woonwa te voorsien, sal ek ernstige bedenkinge oor die installasie hê.
Dis onduidelik hoekom 'n Exclusive wat maar eintlik 'n teerpad-karavaan is, 'n inverter moet hê want dis gewoonlik net boswaens wat dit vir hul yskaste gebruik, diep in die bos waar daar nie 220V beskikbaar is nie.
As daar geen buitekrag is nie en die inverter behoort 220V te skep, behoort dit net vir die yskas te wees en vir geen ander toerusting nie. Hierdie kragskepping sal net vir 'n paar uur beskikbaar wees solank as wat die batterykrag beskikbaar is.
Hi Len. Dankie vir jou antwoord. Ons dink wel dat die Apollo 10 die inverter is. My man vra hoe charge die battery dan deur die Apollo. Want hy se dit confuse hom. Ons het wel alles gedoen wat jy se maar die plugs werk nogsteeds nie.
Die Apollo 10 is 'n DB-bord met 'n ingeboude laaier wat die 12V battery laai en dit is beslis nie 'n inverter nie. (Willem se vermoede hierbo was dus reg).
Gerda jy het hierbo gesê alles werk as die huiskrag met die karavaan gekoppel is - ek aanvaar dus al die kragproppe werk en die yskas word koud. Verstaan ek jou reg ?
As julle die huiskrag met die karavaan gekoppel het, brand die rooi liggie ("power") aan die bokant van die Apollo, bokant die groen/rooi en die wit skakelaars ? (Jy moet jou kop binne-in die bankie druk om die liggie te sien).
In die middel, bo van die Apollo is 4 gekleurde liggies met duidelike beskrywing van elkeen. Watter van die liggies brand ?
As jy na die Apollo kyk, is daar aan die linkerkant 'n rooi/groen skakelaar en langs dit is daar 'n wit skakelaar. Druk hulle albei af en druk hulle albei dan weer op.
Hi Lennie. Dankie. Ek sal dat hy more alles check. Dan bel ons jou. Baie dankie sover vir jou vriendelike hulp. Ek waardeer dit opreg.
Ek het al op my wa wat nog bra nuut is dit gekry dat die draadjie binne die blou prop wat by karavaan inprop af is..
Sit al die skakelaar af en weer aan. As krag uit klik gooi dit nie altyd die Lever van die skakelaar onder toe nie. So sit an en af kyk of dit werk.
Druk iets soos 'n haardroeër in die ander 4 terwyl die Apollo krag aangeskakel is - maak seker dat elke kragsok se skakelaar aan is en kyk of daar krag op die ander 4 sokke is.
As 'n tydelike maatreël kan julle 'n afsonderlike verlengkoord van buite af aanlê na die 3-punt kragprop (NIE DIE KRAGSOK NIE) wat heel links ingeprop is. Trek hierdie prop uit en prop dit by die verlengkoord in. Dan behoort daar krag by alle proppe in die karavaan te wees, ingesluit die yskas
Gerda soos ek die skrywe van jou hier verstaan werk die toestelle sodra jy die karavaan verleng koord by die huis in prop. DWS die huis verskaf krag aan die karavaan soos wat 'n "extention" doen dan werk die yskas en alles reg.
Sodra jy die draad uit prop dan werk geen van die 220V toestelle soos die Yskas en die microgolf meer nie.
As dit so is soos wat ek verduidelik het dan makeer daai Appolo 10 niks nie. As dit nie wil werk nie dan is daar fout. Die Appolo 10 is nie 'n Inverter soos wat julle vermoed nie. Dit is net 'n gewone "DB" kas of verdeel bord met 'n batery laaier aan die binnekant. Die battery laaier hou die battery net gelaai sodat jy darem 12V ligte in die karavaan het sou jy in die nag laags die pad stop.
Die Appolo 10 is nie 'n inverter nie dus sal hy nie die 12V krag van die battery omskakel na 220v toe nie om sodoende die yskas en microgolf te laat werk nie.
Hier volg die Hercules 10 se interne bedraading. Ek glo dit sal baia die selfde wees. Beide word deur Lehman Tranformers gemaak uitsluitelik vir Jurgens CI.
Gerda, jy moet ons laat weet wat die probleem was. Ek raai saam met Herman dat dit die "circuit breaker" is wat met die oorlaai die gees gegee het.
Het nou n ander vraag. Ons karavaan shock jou as jy aan die deur by die aluminium strips vat. Wat kan fout wees?
Gerda, Ek wil Seeliefhebber se raad baie sterk ondersteun: Neem die karavaan na 'n elektrisieën toe. As die probleem nie opgelos word nie, kan dit julle die karavaan of selfs jullel lewens kos. 'n Mens kan net probleme oplos as jy weet wat jy doen, en ek voel julle beweeg op gevaarlike terrein. Julle gaan nie dit oplos deur korrespondensie nie. Daar is baie kenners op hierdie Forum, maar sonder om fisies aan die karavaan te werk, is hulle beste advies maar raaiskote. Die tyd loop uit, so as julle dalk oor die vakansieseisoen die karavaan wil gebruik, moet julle vinnig hulp kry. Ons wil nie van 'n tragedie lees nie.
Met my 2de Penta het ons dit by sommige oorde ondervind. Ons het dit toe oorbrug deur die ketting wat jy oor die sleepvoertuig se hak sit met n pen in die grond vas te kap. Dit help ook om die pen nat te maak. So gaan die krag in die grond in en skok die deur jou nie eer nie.